**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 14.04.2020, ora 08.00 – 15.04.2020, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 15.04.2020, ora 07.00**

**RÂURI**

**Debitele au fost, în general, staționare,** exceptând râurile din bazinele hidrografice: Vișeu, Iza, Tur, Lăpuș,Someșul Mare, cele din bazinele superioare și mijlocii ale Someșului Mic, Crasnei, Barcăului, Crișurilor, Arieșului, Mureșului, Bistriței, Moldovei, Sucevei, Timișului, Bârzavei, Carașului, Nerei și Cernei, unde au fost în creştere ca urmare a precipitaţiilor lichide, căzute în interval, cedării apei din stratul de zăpadă şi propagării.

Debitele se situează la valori sub 30% din normalele lunare, mai mari (în general la valori cuprinse între 30 – 90% ) pe râurile din bazinele hidrografice: Vișeu, Someșul Mare, Someșul Mic, Crișul Repede, Arieș, bazinul superior al Mureșului, bazinul superior și mijlociu al Jiului, pe unii afluenți ai Oltului inferior ( Olănești, Govora, Bistrița, Luncavăţ), pe Teleorman, Neajlov, pe cursul mijlociu și inferior al Dâmboviței și pe râurile din Dobrogea.

Nivelurile pe râuri la staţiile hidrometrice se situează sub **COTELE DE ATENŢIE**.

Pe râurile din bazinele hidrografice Jiu, Olt, Vedea, Argeș, Ialomița, Buzău, Putna, Rm. Sărat, Totuș, Bârlad, Prut și pe cele din Dobrogea, debitele vor fi în general staționare.

Pe cursurile mijlocii și inferioare ale Someșului, Crișurilor, Mureșului, Arieșului, Begăi, Timișului, Sucevei, Moldovei, Bistriței și cursurile inferioare ale Crasnei, Barcăului Bârzavei, Carașului, Nerei și Cernei, debitele vor fi în creștere datorită propagării, iar pe celelalte râuri vor fi în scădere.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în ţară (secţiunea Baziaş) în intervalul 14.04.2020 – 15.04.2020 a fost staţionar, având valoarea de 3250 m3/s**, sub media multianuală a lunii aprilie (7900 m3/s).

În aval de Porţile de Fier debitele au fost în scădere la Gruia și pe sectorul Bechet – Tulcea și în creștere la Calafat.

**Debitul la intrarea în ţară (secţiunea Baziaş) va fi în uşoară scădere (3200 m3/s).**

În aval de Porţile de Fier, debitele vor fi în scădere la Gruia şi pe sectorul Bechet – Tulcea şi staţionare la Calafat.

**2.** **Situația meteorologică în intervalul 14.04.2020, ora 09.00 – 15.04.2020, ora 06.00**

**ÎN ŢARĂ**

**A.N.M.** – Administraţia Naţională de Meteorologie, a emis o **Actualizare de Atenţionare Meteorologică**, valabilă în intervalul 14.04.2020, ora 12:30 – 15.04.2020, ora 06:00, vizând intensificări ale vântului, cu 2 Mesaje:

**Mesaj 1**, pentru intervalul 14.04.2020, ora 12.30 - ora 21.00, Cod Galben: În intervalul menționat vor fi intensificări ale vântului, în cea mai mare parte a Transilvaniei, Moldovei, în Oltenia, nordul și estul Munteniei și Dobrogea, cu viteze în general de 55...75 km/h. În estul și în sud-estul teritoriului, mai ales seara și la începutul nopții, vântul va lua aspect de vijelie. Vântul va avea intensificări și la munte, unde se vor semnala precipitații mixte, iar la altitudini mai mari de 1.500 m vor predomina ninsorile și rafalele vor depăşi 70...90 km/h, spulberând zăpada. Se va depune strat nou de zăpadă în nordul Carpaților Orientali și, mai ales pe creste, în restul masivelor montane.

***Notă:*** *Unele intensificări ale vântului vor fi și în restul teritoriului, dar pentru intervale mai scurte de timp și la viteze mai mici.*

**Mesaj 2:** pentru intervalul 14.04.2020, ora 21.00-15.04.2020, ora 06.00, Cod Galben: În Dobrogea, sudul Moldovei și în jumătatea estică a Munteniei vor fi intensificări ale vântului cu viteze în general de 55...75 km/h, iar în Carpații Meridionali și de Curbură, în special în zona înaltă, rafalele vor depăși 80...100 km/h, spulberând zăpada.

*Notă:* ***În funcţie de evoluţia şi intensitatea fenomenelor meteorologice, Administraţia Naţională de Meteorologie va actualiza prezentul mesaj***.

Această actualizare de Atenţionare meteorologică a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:

***-*** *Alba, Argeş, Bacău, Bistriţa-Năsăud, Botoşani, Braşov, Brăila, Buzău, Călăraşi, Cluj, Constanţa, Covasna, Dâmboviţa, Dolj, Galaţi, Gorj, Harghita, Hunedoara, Ialomiţa, Iaşi, Maramureş, Mehedinţi, Mureş, Neamţ, Olt, Prahova, Sibiu, Suceava, Tulcea, Vaslui, Vâlcea şi Vrancea* ***(32 prefecturi) –COD GALBEN (MESAJ 1);***

***- Argeş, Braşov, Brăila, Buzău, Caraş-Severin, Călăraşi, Constanţa, Covasna, Dâmboviţa, Galaţi, Gorj, Hunedoara, Ialomiţa, Mehedinţi, Prahova, Sibiu, Tulcea, Vâlcea şi Vrancea (19 prefecturi) –COD GALBEN (MESAJ 2);***

**Vremea a fost vântoasă,** iar în cea mai mare parte a țării s-a răcit, chiar accentuat în regiunile vestice, nord-vestice, nordice și nord-estice, unde valorile termice s-au situat sub mediile climatologice. Excepție au făcut: cea mai mare parte a Munteniei și Dobrogea, zone în care s-a încălzit și a fost mult mai cald decât în mod normal la această dată.

Ziua cerul a prezentat înnorări temporare în regiunile sudice și sud-estice și a fost mai mult noros în restul teritoriului, iar noaptea s-a degajat treptat în vest, în nord și în centru. Au fost precipitații, mai ales sub formă de aversă, mixte la munte, predominant sub formă de ploaie în Crișana, Maramureș, Transilvania, Moldova, Muntenia, local în Oltenia și doar ploaie în Banat și Dobrogea. Vântul a vut intensificări mai ales pe parcursul zile și pe arii relativ extinse la rafală s-au atins viteze cuprinse în general între 55 și 75 km/h. Stratul de zăpadă era prezent pe arii restrânse în zona montană înaltă și măsura la ora 21 până la 173 cm în Masivul Făgăraș, la peste 2000 m altitudine. Temperaturile maxime s-au încadrat între 3 grade la Rădăuți și 25 de grade la Slobozia și Buzău. La ora 06.00, se înregistrau valori termice cuprinse între -7 grade la Joseni și Toplița și 6 grade la Băilești, Bechet, Calafat, Constanța-Dig, Râmnicu Vâlcea și Târgu Jiu. Noaptea s-a produs brumă pe arii restrânse în vestul, nordul și centrul teritoriului.

**LA BUCUREŞTI**

 **Vremea a fost mai caldă** decât în mod normal la această dată. Cerul a prezentat înnorări temporare ziua și a fost mai mult noros noaptea, când, în cea mai mare parte a intervalului, a plouat. Vântul a suflat moderat, cu unele intensificări după-amiaza și seara când la rafală s-au atins viteze de până la 40...45 km/h. Temperatura maximă a fost de 23 de grade la Afumați și de 24 de grade la Filaret și Băneasa. La ora 06.00 se înregistrau 3 grade la Filaret și Băneasa și 4 grade la Afumați.

**3. Prognoza meteorologică în intervalul 15.04.2020, ora 09.00 – 16.04.2020, ora 09.00**

**ÎN ŢARĂ**

 **Vremea se va ameliora** sub aspectul precipitaţiilor și al intensificărilor de vânt, iar valorile termice, în special cele nocturne, se vor situa ușor sub cele normale la această dată în cea mai mare parte a țării. Cerul va fi variabil, cu înnorări temporare în prima parte a intervalului în regiunile sudice și sud-estice, dar numai izolat vor fi condiții de ploaie slabă. Temporar vântul va avea intensificări la munte, mai ales la altitudini mari, unde va putea depăși la rafală 70...80 km/h și zăpada va fi spulberată, iar în prima parte a intervalului și în estul teritoriului, unde vitezele vor fi în general între 40 și 50 km/h. Temperaturile maxime se vor încadra între 9 şi 17 grade, iar cele minime între -7 grade în estul Transilvaniai și 7 grade pe litoral. Spre dimineață, local în nord-vestul și centrul țării și izolat în restul teritoriului, în special în zona deluroasă, se va forma brumă.

**LA BUCUREŞTI**

 **Vremea va fi apropiată de normal** din punct de vedere termic. Cerul va avea înnorări dimineața și după-amiaza, apoi va deveni mai mult senin. Vântul va sufla în general moderat ziua (viteze de până la 40 km/h), dar va slăbi treptat în intensitate pe parcursul nopții. Temperatura maximă va fi de 16...17 grade, iar cea minimă de 4...5 grade, mai scăzută în zona preorăşenească spre 1 grad.

**4. Buletin nivometeorologic pentru perioada 13.04.2020-15.04.2020, ora 20, pentru toate masivele**

**TABEL RISCURI DE AVALANŞE**

**Buletin**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **FĂGĂRAŞ** | **RISC ÎNSEMNAT (3)** | **RISC REDUS (1)** |
| **BUCEGI** | **RISC MODERAT (2)** | **RISC REDUS (1)** |
| **PARÂNG - Șureanu** | **RISC MODERAT (2)** | **RISC REDUS (1)** |
| **Munţii Iezer** | **RISC MODERAT (2)** | **RISC REDUS (1)** |
| **ȚARCU – GODEANU**  | **RISC MODERAT (2)** | **RISC REDUS (1)** |
| **Grupa Centrală a Carpaților Orientali (zona Munțiilor Călimani – Bistriței - Ceahlău)** | **RISC MODERAT (2)** | **RISC REDUS (1)** |
| **Munții Vlădeasa – Muntele Mare** | **petice** | **petice** |

1. **Evoluţia vremii în intervalul 12.04.2020 – 13.04.2020, ora 15.00:**

Vremea a fost în general frumoasă. Cerul a fost variabil. Vântul a suflat slab și moderat, cu unele

intensificări temporare de 50-60 km/h pe creste. Stratul de zăpadă a continuat să se topească, îndeosebi în zonele joase unde se mai întâlnește doar la peste 1400 m în Orientali, și la peste 1600 m în Meridionali și Occidentali, mai ales pe pantele nordice sau umbrite.

1. **Grosimea stratului de zăpadă în 13.04.2020, ora 15.00:**

Carpații Meridionali: 169 cm la Bâlea-Lac, 43 cm la Vf. Omu, 23 cm Vf. Țarcu, petice la Cuntu, Păltiniș, și Parâng;

Carpații Orientali: 57 cm la Vf. Călimani, 19 cm la Lăcăuți, 10 cm la Ceahlău-Toaca, 1 cm la Vârfu-Iezer, petice cm la Bucin;

Carpații Occidentali: petice.

1. **Prognoza vremii în intervalul 13.04.2020 – 15.04.2020, ora 21.00:**

Vremea se va răci. Cerul va fi variabil cu unele înnorări temporare și cu ploi trecătoare și noros mâine când se vor semnala, ziua, pe arii extinse precipitații mixte în toate masivele, ploi la altitudini joase dar și temporar ninsori în nordul Orientalilor, iar seara și noaptea în Meridionali și Orientali, predominant ninsori care vor depune strat nou de zăpadă. Cantitățile de apă vor depăși local 10-15 l/mp în toate masivele și pe arii restrânse 20-25 l/mp pe rama nordică a Meridionalilor, în Bucegi, și în grupa sudică a Orientalilor unde și stratul nou depus poate fi mai însemnat. Vântul va sufla în general moderat cu intensificări de 60-70 km/h în toate masivele, și de de 80-100 km/h mâine în zona înaltă, viscolind și spulberând zăpada. Local se va semnala ceață, asociată izolat și cu depuneri de chiciură pe creste.

* 1. **Temperaturi prognozate:**

**Temperaturi prognozate în intervalul 14.04.2020, ora 21.00 - 15.04.2020, ora 21.00:**

**Peste 1.800 m:** temperaturi minime: -15 la -10 gr.C; temperaturi maxime: -9 la -2 gr.C

**Sub 1.800 m:** temperaturi minime: -10 la -5 gr.C; temperaturi maxime: -2 la 4 gr.C

**Vânt la peste 2000 m:** circulație din sector sud-vestic astăzi cu 50-70 km/h apoi nord-vestic mâine cu 80-100 km/h.

**Izoterma de 0 grade:** 2.300 m astăzi apoi în scădere spre 1.000 m.

1. **Evoluția stratului de zăpadă și a riscului de avalanșă:**

**4.a. Toate masivele** Răcire, ninsori, vânt. Risc însemnat la peste 1800 m în Făgăraș.

**4.b. Munții Făgăraș:** **Peste 1800m RISC ÎNSEMNAT (3)**

**Sub 1800m : RISC REDUS (1)**

**4.b.1. Principalele riscuri:** Ninsorile de mâine seară vor depune un nou strat de zăpadă care poate aluneca peste zăpada umezită existentă, ce va îngheța. Până atunci se menține riscul de declanșare spontană de curgeri superficiale și avalanșe de topire, din cauza temperaturilor pozitive și a ploilor de mâine din cursul zilei, ce vor determina umezirea suplimentară a zăpezii. În cazuri izolate se pot angrena și straturile mai vechi. Chiar și o supraîncărcare slabă poate duce la declanșarea avalanșelor. La suprafață întâlnim cruste superficiale de îngheț-dezgheț. Sub altitudinea de 1800 m stratul de zăpadă are dimensiuni reduse, până la lipsa totală a acestuia spre 1600 m. Avalanșele cu punct de plecare la peste 1.800 m pot coborî la altitudini joase.

**4.b.2. Stratul de zăpadă:**

La peste 1800 m, la suprafață, regăsim un strat puțin stabilizat, umezit puternic în partea superioară unde predomină cristalele rotunde, strat care va îngheța mâine seară și peste care se va depune un strat nou de zăpadă. La baza stratului predomină cristalele tip cupă. Pe văi și în zonele adăpostite sunt acumulări mai importante de zăpadă.

Sub 1800 m stratul de zăpadă are dimensiuni mai reduse până la lipsa totală a acestuia spre 1.600 m, și este complet umezit. Și la altitudini mai joase se va depune un strat nou de zăpadă mâine seară.

**4.c. Munții Bucegi: Peste 1800m RISC ÎNSEMNAT (3)**

**Sub 1800m : RISC REDUS (1)**

**4.c.1. Principalele riscuri:** Stratul de zăpadă a mai scăzut și s-a mai stabilizat dar ninsorile de mâine seară vor depune un nou strat de zăpadă care poate aluneca peste zăpada umezită existentă, ce va îngheța. Temperaturile pozitive din cursul zilei de azi și ploile de mâine din cursul zilei, vor determina în continuare umezirea zăpezii și se va menține riscul de declanșare spontană de curgeri superficiale și avalanșe de topire de mici dimensiuni care doar în cazuri extrem de izolate, pot angrena și straturile mai vechi. Declanșarea avalanșelor este posibilă în cazuri izolate și la o supraîncărcare mare a stratului. Sub altitudinea de 1.800 m stratul de zăpadă are dimensiuni reduse, până la lipsa totală a acestuia spre 1.600 m.

**4.c.2. Stratul de zăpadă:**

La peste 1.800 m, la suprafață, regăsim un strat umezit puternic în partea superioară unde predomină cristalele rotunde, strat care va îngheța mâine seară și peste care se va depune un strat nou de zăpadă. Pe văi și în zonele adăpostite sunt acumulări mai importante de zăpadă care pot depăși 1-1.5 m. Sub 1800 m stratul de zăpadă are dimensiuni mai reduse până la lipsa totală a acestuia spre 1600 m, și este complet umezit. Și la altitudini mai joase se va depune un strat nou de zăpadă mâine seară.

**4.d. Munții Parâng-Șureanu: Peste 1.800m RISC MODERAT (2)**

**Sub 1800m : RISC REDUS (1)**

**4.d.1. Principalele riscuri:** Temperaturile pozitive din primele 24 de ore și ploile de mâine din cursul zilei vor determina umezirea suplimentară a zăpezii și pot duce în continuare la curgeri superficiale și avalanșe de topire de mici dimensiuni. Acestea vor fi urmate de ninsori în cursul serii și al nopții care vor depune strat nou de zăpadă. Supraîncărcările mari pot crește riscul declanșării avalanșelor. Sub altitudinea de 1800 m stratul de zăpadă are dimensiuni reduse, până la lipsa totală a acestuia spre 1.600 m.

**4.d.2. Stratul de zăpadă:**

La peste 1.800 m, la suprafață, regăsim un strat moderat stabilizat, umezit puternic în partea superioară unde predomină cirstalele rotunde, strat care va îngheța mâine seară și peste care se va depune un strat nou de zăpadă. Pe văi și în zonele adăpostite sunt acumulări mai importante de zăpadă. Sub 1800 m stratul de zăpadă are dimensiuni mai reduse până la lipsa totală a acestuia spre 1.600 m, și este complet umezit. Și la altitudini mai joase se va depune un strat nou de zăpadă mâine seară.

**4.e. Munții Călimani-Bistriței-Ceahlău:** **Peste 1800m: RISC MODERAT (2)**

**Sub 1.800m: RISC REDUS (1)**

**4.e.1. Descrierea riscului:** Începând cu după-amiaza de mâine și în special în cursul serii, sunt așteptate ninsori care vor depune un strat nou de zăpadă peste stratul actual umezit, care va îngheța. Până atunci, temperaturile predominant pozitive și ploile vor determina umezirea suplimentară a zăpezii și mai pot duce la curgeri superficiale și avalanșe de topire de mici dimensiuni. În acest moment stratul de zăpadă a mai scăzut și e moderat stabilizat. Supraîncărcările mari pot crește riscul declanșării avalanșelor. Sub altitudinea de 1800 m stratul de zăpadă are dimensiuni reduse, până la lipsa totală a acestuia spre 1.400 m.

**4.e.2. Stratul de zăpadă :**

La peste 1.800 m, la suprafață, regăsim un strat moderat stabilizat, umezit în partea superioară unde predomină cristalele rotunde, strat care va îngheța mâine și peste care se va depune un strat nou de zăpadă. Pe văi și în zonele adăpostite sunt acumulări mai importante de zăpadă.

Sub 1.800 m stratul de zăpadă are dimensiuni mai reduse până la lipsa totală a acestuia spre 1.400 m, și este complet umezit. Și la altitudini mai joase se va depune un strat nou de zăpadă mâine.

**4.f. Munții Iezer: Peste 1800m: RISC MODERAT (2)**

**Sub 1.800m: RISC REDUS (1)**

**4.f.1. Descrierea riscului:** Sunt așteptate ninsori începând cu după-amiaza de mâine și în special în cursul serii, ninsori care vor depune un strat nou de zăpadă peste stratul actual umezit, care va îngheța. Până atunci, temperaturile pozitive și ploile vor determina umezirea suplimentară a zăpezii și mai pot duce la curgeri superficiale și avalanșe de topire de mici dimensiuni. În acest moment stratul de zăpadă a mai scăzut și e moderat stabilizat. Supraîncărcările mari pot crește riscul declanșării avalanșelor. Sub altitudinea de 1800 m stratul de zăpadă are dimensiuni reduse, până la lipsa totală a acestuia spre 1.400 m.

**4.f.2. Stratul de zăpadă:**

La peste 1.800 m, la suprafață, regăsim un strat moderat stabilizat, umezit în partea superioară unde predomină cristalele rotunde, strat care va îngheța mâine și peste care se va depune un strat nou de zăpadă. Pe văi și în zonele adăpostite sunt acumulări mai importante de zăpadă.

Sub 1800 m stratul de zăpadă are dimensiuni mai reduse până la lipsa totală a acestuia spre 1.400 m, și este complet umezit. Și la altitudini mai joase se va depune un strat nou de zăpadă mâine.

**4.g. Munții Țarcu-Godeanu: Peste 1800m RISC MODERAT (2)**

**Sub 1800m : RISC REDUS (1)**

**4.g.1. Riscul principal** este cauzat de temperaturile pozitive din primele 24 de ore și ploile de mâine din cursul zilei vor determina umezirea suplimentară a zăpezii și pot duce în continuare la curgeri superficiale și avalanșe de topire de mici dimensiuni.

Acestea vor fi urmate de ninsori începând de după amiaza dar mai ales în cursul serii și al nopții care vor depune strat nou de zăpadă. Supraîncărcările mari pot crește riscul declanșării avalanșelor. Sub altitudinea de 1800 m stratul de zăpadă are dimensiuni reduse, până la lipsa totală a acestuia spre 1.600 m.

**4.g.2. Stratul de zăpadă :**

La peste 1.800 m, la suprafață, regăsim un strat moderat stabilizat, umezit puternic în partea superioară unde predomină cirstalele rotunde, strat care va îngheța mâine seară și peste care se va depune un strat nou de zăpadă. Pe văi și în zonele adăpostite sunt acumulări mai importante de zăpadă. Sub 1.800 m stratul de zăpadă are dimensiuni mai reduse până la lipsa totală a acestuia spre 1.600 m, și este complet umezit. Și la altitudini mai joase se va depune un strat nou de zăpadă mâine seară.

**4.h. Munții Vlădeasa-Muntele Mare:**

**4.h.1. Descrierea riscului şi stratul de zăpadă:** Stratul de zăpadă s-a topit în cea mai mare parte și se mai regăsește pe văi, în zonele umbrite sau adăpostite. După amiaza și seara de mâine va aduce un strat nou de zăpadă.

**Notă: RISC MARE –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (**2**) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2.Pe râurile interioare**

**ABA Crişuri şi APM Bihor** informează, că la **14.04.2020, ora 12:00, pe pârâul Peta, Pod Universitate, din zona mun. Oradea, jud. Bihor, a fost semnalată mortalitate piscicolă, de circa 3 kg (circa 25 de peşti) şi apă cu aspect tulbure şi culoare negriciosă**. După verificarea din teren se va transmite fişa de caracterizare. S-au prelevat probe din trei secţiuni ale cursului de apă şi s-au colectat peştii morţi. Compania de apă a verificat sistemul de canalizare din zonă, de apă menajeră şi pluvială. Se menţionează că în ziua respectivă au fost precipitaţii de scurtă durată care au condus la creşterea nivelului apei. Se va reveni cu informaţii suplimentare.

**2.3.Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului informează** că, din rezultatele analizelor efectuate pentru data de 13.04.2020, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Nu s-au înregistrat depăşiri ale mediei zilnice de 50 µg/m3 pentru PM10** (pulberi în suspensie cu diametrul sub 10 microni)**.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**A.P.M. Galați și G.N.M.-C.J. Galați revin cu** informaţii suplimentare referitoare la incendiul din 13.04.2020, ora 18:00, de la depozitul de deșeuri Rampa Rateș din municipiul Tecuci, jud. Galaţi, aparţinând Companiei de Utilităţi Publice Tecuci SRL, suprafața afectată fiind de cca 6.500 mp. I.S.U. Galaţi a intervenit cu 2 autospeciale pentru stingerea incendiului. Echipajele de intervenţie constituite la nivelul mun. Tecuci acţionează pentru stingerea incendiului. Flacăra a fost lichidată la 14.04.2020, la ora 05:30. Mai sunt zone care fumegă şi se acţionează cu apă pentru a le controla. Nu se cunosc cauzele incendiului.

1. **În domeniul solului şi vegetaţiei:**

**ARBDD,** Administrația Rezervației Biosferei Delta Dunării informează despre stingerea, de la sine, a incendiului de vegetaţie uscată, stuf, papură şi vegetaţie ierboasă, izbucnit în ziua de 13.04.2020, în jurul orei 13:30, în zona Cetății Histria, pe raza Districtului Ecologic Razim-Sinoe, jud. Tulcea, care a fost stins în aceeaşi zi, ora 15.00, de pompierii militari din Năvodari, fiind afectate 20 ha de stuf, papură și vegetație uscată. Nu s-au semnalat mortalităţi la fauna protejată de păsări, mamifere sau amfibieni.

**GNM CJ Mehedinţi** informează despre identificarea unui transport rutier ilegal din Marea Britanie cu deşeuri menajere, sub formă de baloţi, la 14.04.2020, ora 00.00, pe E70, zona Gura Văii, jud Mehedinţi, cu destinaţia loc. Strehaia, jud Mehedinţi. S-a procedat la reţinerea autotrenului până la finalizarea cercetărilor.

**Garda Forestieră Timişoara** informează despre următoarele incendii de litieră:

- **un incendiu de litieră produs la 09.04.2020, ora 10.30, la OS Brad, comuna Căzăneşti, jud Hunedoara, proprietate primărie, stins la ora 21:00, de personal silvic, 8 pompieri militari, 4 pompieri civili, care a afectat 96 hectare** foioase în zona de deal, din cauze necunoscute.

 -**un incendiu, provocat de persoane necunoscute, din cauza focului deschis nesupravegheat de pe terenurile agricole limitrofe fondului forestier, izbucnit în ziua de 08.04.2020, în jurul orei 15:00, pe raza OS Retezat, com. Boşorod, UP1 Luncani, jud. Hunedoara. Acesta a afectat o suprafață de 85 ha de litieră**, zonă de deal, și a fost stins în 11.04.2020, la ora 15:00, de personal silvic, 20 pompieri militari, cu unelte PSI.

-**un incendiu de păşune, provocat de persoane necunoscute, din cauza focului deschis nesupravegheat, izbucnit la 12.04.2020, în jurul orei 17:30, pe raza Parcului Naţional Cheile Nerei Beuşniţa, loc. Ciclova Montană, jud. Caraş Severin. Acesta a afectat o suprafață de 35 ha de păşune, zonă de deal, și a fost stins în 12.04.2020, la ora 22:00,** de personal silvic, 5 pompieri militari, 4 cetăţeni, cu unelte PSI şi o autospecială ISU de la detaşamentul de Pompieri Oraviţa.

-**un incendiu, provocat de persoane necunoscute, din cauza focului deschis nesupravegheat de pe terenurile agricole limitrofe fondului forestier, izbucnit în ziua de 12.04.2020, în jurul orei 07:00, pe raza OS Rusca Montană, loc. Băuţar, UPV, jud. Caraş Severin. Acesta a afectat o suprafață de 33 ha** de litieră, zonă de deal, și a fost stins în 14.04.2020, la ora 12:20, de personal silvic(24), 62 pompieri militari, 8 cetăţeni, cu unelte PSI şi 3 autospeciale de la ISU Caransebeş.

-**un incendiu, provocat de persoane necunoscute, din cauza focului deschis nesupravegheat de pe terenurile agricole limitrofe fondului forestier, izbucnit în ziua de 12.04.2020, în jurul orei 18:00, pe raza OS Sasca Montană, loc. Ciclova Montană, UP1 Valea Bei, jud. Caraş Severin. Acesta a afectat o suprafață de 5 ha** de litieră, zonă de deal, și a fost stins în 12.04.2020, la ora 23:30, de personal silvic(11), 5 pompieri militari, cu unelte PSI şi o autospecială ISU.

-**un incendiu, provocat de persoane necunoscute, din cauza focului deschis nesupravegheat de pe terenurile agricole limitrofe fondului forestier, izbucnit în ziua de 10.04.2020, în jurul orei 15:00, pe raza OS Moldova Nouă, loc. Sicheviţa, jud. Caraş Severin. Acesta a afectat o suprafață de 9 ha** de litieră, zonă de câmpie, și a fost stins în 10.04.2020, la ora 16:00, de 14 anhajați silvici cu unelte PSI.

**- un incendiu, provocat de persoane necunoscute, din cauza focului deschis nesupravegheat de pe terenurile agricole limitrofe fondului forestier, izbucnit în ziua de 08.04.2020, în jurul orei 20:00, pe raza pe raza DS Caraş Severin, OS Moldova Nouă, loc. Sfânta Elena, jud. Caraş Severin. Acesta a afectat o suprafață de 11 ha** de litieră, zonă de câmpie, și a fost stins în 10.04.2020, la ora 21:00, de 20 angajați silvici, 9 pompieri militari, 2 cetăţeni cu unelte PSI, suflantă frunze, rucsaci apă.

**- un incendiu, provocat de persoane necunoscute, din cauza focului deschis nesupravegheat de pe terenurile agricole limitrofe fondului forestier, izbucnit la 12.04.2020, în jurul orei 07:00, pe raza pe raza DS Caraş Severin, OS Rusca Montană, loc. Băuţar, jud. Caraş Severin. Acesta a afectat o suprafață de 16 ha** de litieră, zonă de deal, munte și a fost stins în 12.04.2020, la ora 09:30, de personal silvic, 18 pompieri militari, 4 cetăţeni cu unelte PSI, autospecială ISU.

**- un incendiu, provocat de persoane necunoscute, din cauza focului deschis nesupravegheat de pe terenurile agricole limitrofe fondului forestier, izbucnit la 12.04.2020, în jurul orei 14:10, pe raza pe raza DS II Valea Calcan, com Pietroasa, jud. Timiş. Acesta a afectat o suprafață de 1,5 ha** de litieră, zonă de deal și a fost stins în 12.04.2020, la ora 16:00, de personal silvic(12), 6 pompieri militari, 12 cetăţeni cu unelte PSI.

**- un incendiu, provocat de persoane necunoscute, din cauza focului deschis nesupravegheat de pe terenurile agricole limitrofe fondului forestier, izbucnit la 12.04.2020, în jurul orei 09:00, pe raza pe raza DS Caraş Severin, OS Teregova, loc. Slatina-Timiş, jud. Caraş Severin. Acesta a afectat o suprafață de 9 ha** de litieră, zonă de deal și a fost stins în 12.04.2020, la ora 16:50, de 20 angajați silvici, 7 cetăţeni cu unelte PSI.

**- un incendiu, izbucnit la 10.04.2020, pe raza pe raza Composesoratului Băuţarul de Sus, OS Valea Bistrei, loc. Slatina-Timiş, jud. Caraş Severin. În prezent se lucrează la stingerea lui de c**ătre 70 angajați silvici şi pompieri. Se va reveni cu informaţii suplimentare.

-**un incendiu, provocat de persoane necunoscute, din cauza focului deschis nesupravegheat de pe terenurile agricole limitrofe fondului forestier, izbucnit la 12.04.2020, în jurul orei 15:00, pe raza OS Carpatina SRL Petrila, jud. Hunedoara. Acesta a afectat o suprafață de 3,8 ha** de litieră, a fost stins la 13.04.2020, de personal silvic, 7 pompieri voluntari, cu unelte PSI şi 1 maşină pompieri.

**- un incendiu, provocvat de persoane necunoscute, din cauza focului deschis nesupravegheat de pe terenurile agricole limitrofe fondului forestier, izbucnit la 08.04.2020, în jurul orei 16:00, pe raza OS Făget, UPIV Drăgsineşti, jud. Timiş. Acesta a afectat o suprafață de 0,6 ha** de litieră, a fost stins în 08.04.2020, ora 20:10, de 10 angajați silvici, 4 ceăţeni, cu unelte specifice PSI.

**Garda Forestieră Ploieşti,** informează despre următoarele incendii de litieră:

- **un incendiu de litieră produs în ziua de 13.04.2020, ora 13.00, la OS Piteşti, comuna Coseşti, jud Argeş, proprietate stat, stins la ora 16:10, de personal silvic, 3 pompieri militari, 7 cetăţeni, care a afectat 0,1ha hectare** foioase în zona de deal, din cauze necunoscute.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înre gistrat depăşiri ale limitelor de avertizare/alarmare în intervalul 13-14.04.2020 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**ANM** informează că, având în vedere simulările modelelor numerice rulate în cadrul Administrației Naționale de Meteorologie-ANM, privind deplasarea norului de fum, potenţial radioactiv ca urmare a incendiilor de pădure, din zona Cernobîl, Ucraina, în perioada 14 – 16 aprilie 2020, se apreciază că:

În cursul zilei de marți, 14 aprilie și în prima parte a nopții de 14/15 aprilie, direcția dominantă a vântului va fi dinspre nord către sud, astfel că tendința de evoluție a norului de fum va fi de deplasare către sud, respectiv spre sud-vestul Ucrainei, zona Odesa.

Ulterior, din a doua parte a nopții de 14/15 aprilie, circulația aerului se va reorienta și se va realiza predominant dinspre vest către est – sud-est apoi spre nord-est, astfel că tendința de evoluție a norului de fum va fi de îndepartare către estul Ucrainei și apoi spre Rusia, România nefiind afectată.

4. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.